text: Ny fængsling i skudsag
  15 juli 2010 kl. 12.28
  En 23-årig mand fra Esbjerg er blevet varetægtsfængslet i fire uger for skyderi.
  Han er mistænkt for at have affyret flere skud med en riffel på en parkeringsplads på Stengårdsvej i Esbjerg 29. juni. En 19-årig er i forvejen fængslet i sagen.
  Den 23-årige meldte sig selv til politiet onsdag eftermiddag.
  Politiet ved stadig ikke præcist, hvad baggrunden for skyderiet er. Det formodes at være et internt opgør mellem den 23-årige mand og en anden person.
  